Verket 7b (Moss)

Verket 7B er en bolig i Moss som er vernet etter Plan- og bygningsloven. Kulturminnet-ID for dette huset er 1045172. Boligen ble trolig bygget på 1800-tallet. Gaten hadde helt like matrikkelnummer i starten, hvor alle husene het Verket 1. Etterhvert endret alle husene i gata matrikkelnummer, da ble denne boligen til Verket 7B. Boligen har to etasjer. I denne adressen er det 7 mindre leiligheter som i lang tid ble brukt som arbeiderboliger til arbeiderne som jobbet rundt på Verket. En av leilighetene ble pusset opp i  2014, og den er ca. 63,5kvm stor. 


== Husets historie ==
Boligen har vært på Verket siden 1800-tallet, før den senere ble kjøpt opp av M. Peterson & Søn AS. Boligen ble da brukt som arbeiderboliger for de arbeiderne som jobbet på Peterson fabrikken og stedene rundt som møllen og jernverket. Det var 7 leiligheter i boligen til Verket 7B. Disse leilighetene var små, og det var mange som delte samme leilighet. Leilighetene hadde forskjellige verdier, og de familiene som bodde i leilighetene betalte etter hva slags leilighet de hadde. Prisene gikk fra 115 kroner per år til 145 kroner per år. Boligen ble vernet i 2010 av Höegh Eiendom, og i dag blir boligen brukt som vanlig leilighet. I 1913 ble det bygget ett nytt bygg ved siden av, som ble kalt Nygården. Nygården var den nyeste gården på verket, og var det eneste huset med reisverk. De andre trehusene på den tiden hadde tømmerkjerne.


== Oversikt over leietakere ==
Denne leiligheten har hatt mange beboere igjennom tiden. Det ble først kalt Verket 1, før husene fikk hvert sitt matrikkelnummer. Boligen ble senere kjøpt opp av M. Peterson & Søn AS og ble arbeidsboliger. Digitalarkivet viser til at det er 7 leiligheter på adressen Verket 7b, hvor det har bodd forskjellige familier.  Det har vært flere folketellinger, hvor det ble delt inn i hvem og hvor mange som bodde på Verket 7b. I denne wikipedia-artikkelen er utgangspunktene fra folketellingene som ble gjort i 1910 og i 1914. 


==== Leietakere i leilighet 1 ====
Folketelling 1910: Familien Evensen bor i leilighet 1 i folketelling 1910. Her bor Hans Evensen som er far og er cellolosearbeider, han er gift med Karoline Evensen. De to hadde fire barn, Maren, Einar, Hans og Conrad Evensen. Sammen med familien bor også moren til Hans, Maren. Denne leiligheten kostet 145,- i året.
Folketelling 1914: Familien Johansen bor i leilighet 1 i folketelling 1914. Her bor Johan som er far og arbeider som cellolosearbeider. Johan er gift med Anna Elise, og de to har til sammen seks barn, Asta, Karl, Ellen Konstance, Johan Marinius, Asbjørn og Ingeborg Elfrida. 


==== Leietakere i leilighet 2 ====
Folketelling 1910: Familien Johansen bor i leilighet 2 i folketelling 1910. Her bor Johan som er cellolosearbeider og far. Johan er gift med Anna Elise, og de bor sammen med seks av barna deres, Borghild, Asta, Carl, Ellen, Johan og Asbjørn. Denne leiligheten kostet 145,- i året. 
Folketelling 1914: Familien Evensen bor i leilighet 2 i folketelling 1914. Det er Peder som er far og sagarbeider. Peder er gift med Bertha, og de to har en sønn,  Leif Evensen. 


==== Leietakere i leilighet 3 ====
Folketelling 1910:  Familien Marthinsen bor i leilighet 3 i folketelling 1910. Her bor Erik Marthinsen som er far og cellolosearbeider, han er gift med Hilda Marte Marthinsen. Sammen har de en datter, Mary Brynhild Marthinsen. Familien har i tillegg en tjenestepike, Agot Brynhild Simonsen. Husleien til familien var 145,- per år. 
Folketelling 1914: Familien Anthonsen bor i Leilighet 3 i folketelling 1914. Her bor Carl Fredrik Anthonsen som er far og sagarbeider, han er gift med Karoline Augusta Anthonsen. Sammen har de to barn, Margit Fanny Anthonsen og Lilian Alice Anthonsen. Margit er kontorarbeider. 


==== Leietakere i leilighet 4 ====
Folketelling 1910: Familien Evensen bor i Leilighet 4 i folketelling 1910. Her bor Peder Evensen som er far og cellolosearbeider, han er gift med Berthe Marie Evensen. Sammen har de en sønn, Leif Henrik Evensen. Husleien til familien var 145,- per år. 
Folketelling 1914: Familien Martinsen bor i leilighet 4 i folketelling 1914. Her bor Erik Martinsen som er far og har utvandret til Kanada Tree Rivers, han er gift med Hilda Marie Martinsen. Sammen har de to døtre, Mary Brynhild Eriksen og Elsa Sørine Eriksen. 


==== Leietakere i leilighet 5 ====
Folketelling 1910: Familien Simensen bor i leilighet 5 i folketelling 1910. Her bor Sigurd Simensen som er far, og cellolosearbeider. Simensen er gift med Sophie Simensen, og sammen har de fire barn, Ragnhild, Sverre, Robert. De har også ei datter, men navn ble ikke registrert. Husleien til familien var 115,- per år.
Folketelling 1914: Familien Johannesen bor i leilighet 5 i folketelling 1914. Her bor Harald Otmar Johannesen som er far, og sjømann. Han er gift med Gunda Johanne Johannesen. Sammen har de to barn, Birger Otmar Johannesen, og Karla Elsa Johannesen.


==== Leietakere i leilighet 6 ====
Folketelling 1910: Familien Anthonsen bor i leilighet 6 i folketelling 1910. Her bor Fredrik Anthonsen som er far, og sagarbeider. Fredrik er gift med Caroline Anthonsen, og sammen har de to barn, Fanny og Liljan Anthonsen. Husleien til familien var 140,- per år.
Folketelling 1914: Familien Svendsen bor i leilighet 6 i folketelling 1914. He bor Jacob Svendsen, han er gift sammen med Oline Svendsen. De har ingen barn sammen. Jacob er forplikter. 


==== Leietakere i leilighet 7 ====
Folketelling 1910: Familien Svendsen bor i leilighet 7 i folketelling 1910. Her bor Jacob som er arbeidsvognmann. Jacob er gift med Oline, og de har ingen barn. Denne leiligheten kostet 140,- i året. 
Folketelling 1914: Familien Evensen bor i leilighet 7 i folketelling 1914. Her bor Hans Kristian Evensen som er far og arbeider som cellulosearbeider. Hans Kristian er gift med Karoline Evensen Lucher, og de har fire barn, Einar, Hans, Konrad og Elida. Moren til Hans, Maren bor også sammen med familien. 


== Se også ==
Peterson
Verket (Moss)


== Referanser ==